SUN รายได้ลด-ค่าใช้จ่ายพุ่ง ฉุดกำไรไตรมาส 3/61 ลดฮวบ 50.76% เหลือ 28.95 ลบ.
SUN รายได้ลด-ค่าใช้จ่ายพุ่ง ฉุดกำไรไตรมาส 3/61 ลดฮวบ 50.76% เหลือ 28.95 ลบ. จากปีก่อนกำไร 58.79 ลบ. ขณะที่งวด 9 เดือนกำไรลดลง 50.43% เหลือ 55.27 ลบ. จากปีก่อนกำไร 111.50 ลบ.
7 พ.ย. 2561

บริษัท ซันสวีท จำกัด (มหาชน) หรือ SUN รายงานผลการดำเนินงานประจำไตรมาส 3/61 สิ้นสุด ณ วันที่ 30 กันยายน 2561 (รวมบริษัทย่อย) ดังนี้

โดยผลการดำเนินงานในไตรมาสดังกล่าวมีผลกำไรลดลง เนื่องจากบริษัทและบริษัทย่อยมีรายได้จากการขายอื่นเท่ากับ 2 ล้านบาท ลดลงเท่ากับ 10.5 ล้านบาท คิดเป็น 84% เมื่อเปรียบเทียบกับไตรมาสเดียวกันของปีก่อน เนื่องจากในเดือนสิงหาคมปี 2560 บริษัทได้รับเงินชดใช้ค่าเสียหายจากสถาบันการเงินแห่งหนึ่งจำนวน 11.1 ล้านบาท กรณีบริษัทเป็นโจทย์ฟ้องอดีตพนักงานฐานทุจริตปลอมแปลงลายมือชื่อบนเช็คสั่งจ่ายของบริษัท
ขณะที่ไตรมาส 3/61 บริษัทและบริษัทย่อยมีค่าใช้จ่ายในการขายเท่ากับ 32.6 ล้านบาท เพิ่มขึ้นเท่ากับ 1.7 ล้านบาท คิดเป็น 5.6% เมื่อเปรียบเทียบกับไตรมาสเดียวกันของปีก่อน ค่าใช้จ่ายในการขายที่เพิ่มขึ้นเกิดจากค่าขนส่งออกทั้งในประเทศและต่างปรระเทศ และค่าใช้จ่ายในการส่งออกที่เพิ่มขึ้นตามปริมาณการขายที่เพิ่มขึ้น